РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/176-22

29. новембар 2022. године

Б е о г р а д

ЗАПИСНИК

ДЕВЕТЕ СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 29. НОВЕМБРА 2022. ГОДИНЕ

Седница је почела у 11,30 часова.

 Седницом је председавао Верољуб Арсић, председник Одбора.

Седници су присуствовали чланови Одбора: Ана Белоица, Мирослав Кондић, Светлана Милијић, Никола Радосављевић, Александра Томић, Тијана Давидовац, Мирослав Алексић, Ненад Митровић, Бојана Букумировић, Небојша Зеленовић, Војислав Вујић, Драган М. Марковић и Розалија Екрес.

Седници су присуствовали заменици чланова Одбора: Далибор Јекић (заменик Владимира Обрадовића) и Зоран Стојановић (заменик Верољуба Стевановића).

Седници није присуствовао члан Одбора: Душан Бајатовић, нити његов заменик.

Седници су присуствовали и народни посланици: Тамара Миленковић-Керковић и Радмила Васић.

 Седници су присуствовали и: представници Агенције за енергетику Републике Србије: Дејан Поповић, председник Савета; Дејана Стефановић Костић, члан Савета; Негица Рајков, члан Савета; Горан Петковић, члан Савета и Аца Марковић, члан Савета, представници Регулаторног тела за електронске медије: Мелина Раца, начелник финансијске службе и Растко Стефановић, саветник у финансијској служби, представници Комисије за хартије од вредности: Марко Јанковић, председник и Биљана Аговска, руководилац Службе за финансијско пословање и представници Фискалног савета: Бојан Димитријевић, члан Фискалног савета и Златиборка Андрејић, виши саветник.

 Председник је предложио а Одбор је већином гласова (14 гласова за, 1 члан Одбора није гласао) прихватио предлог за повлачење предложене прве тачке дневног реда-Разматрање Извештаја о раду Агенције за спречавање корупције за 2021. годину. Разлог оваквог предлога је немогућност директора Агенције за спречавање корупције да присуствује седници и образложи Извештај због раније заказаног службеног путовања у иностранство.

На предлог председника, Одбор је већином гласова (14 гласова за, 1 члан Одбора није гласао) утврдио следећи

Д н е в н и р е д :

 1. Утврђивање Предлога одлуке о давању сагласности на Финансијски план Агенције за енергетику Републике Србије за 2023. годину, који је поднела Агенција за енергетику Републике Србије (број 400-2256/22 од 28. октобра 2022. године);

 2. Утврђивање Предлога одлуке о давању сагласности на Финансијски план Регулаторног тела за електронске медије за 2023. годину, који је поднело Регулаторно тело за електронске медије (број 400-2299/22 од 31. октобра 2022. године);

 3. Утврђивање Предлога одлуке о давању сагласности на Финансијски план Комисије за хартије од вредности за 2023. годину, који је поднела Комисија за хартије од вредности (број 400-2593/22 од 24. новембра 2022. године);

 4. Давање сагласности на Предлог измена финансијског плана Фискалног савета за 2022. годину, који је поднео Фискални савет (број 400-2058/21-3 од 8. новембра 2022. године);

 5. Давање сагласности на Предлог финансијског плана Фискалног савета за 2023. годину, који је поднео Фискални савет (број 400-2553/22 од 21. новембра 2022. године);

 6. Доношење Одлуке о организовању јавног слушања;

 7. Доношење Одлуке о образовању Пододбора за разматрање извештаја о обављеним ревизијама Државне ревизорске институције.

 Председник је предложио а Одбор је већином гласова (13 гласова за, 2 члана Одбора нису гласала) прихватио предлог да се ради ефикаснијег рада Одбора, о тачкама дневног реда 4. и 5. обави заједнички јединствени претрес, у складу са чланом 76. Пословника НС, с тим да ће се изјашњавати о свакој тачки појединачно.

 Пре преласка на рад по утврђеним тачкама дневног реда, Одбор је већином гласова (12 гласова за, 1 уздржан, 2 није гласало), без примедби, усвојио записник са 7. седнице Одбора и такође већином гласова (12 гласова за, 2 уздржана, 1 није гласао), без примедби, усвојио записник са 8. седнице Одбора.

**ПРВА ТАЧКА ДНЕВНОГ РЕДА: Утврђивање Предлога одлуке о давању сагласности на Финансијски план Агенције за енергетику Републике Србије за 2023. годину, који је поднела Агенција за енергетику Републике Србије**

Председник Одбора Верољуб Арсић је подсетио да је чланом 61. став 1. Закона о енергетици прописано да Агенција за енергетику Републике Србије доноси финансијски план којим се утврђују укупни приходи и расходи Агенције који су неопходни за обављање законом прописаних обавеза Агенције, политика зарада запослених у Агенцији којом се обезбеђује одговарајући стручан кадар, као и резерва за непредвиђене издатке. Ставом 2. овог члана прописано је да Агенција самостално одлучује о расподели средстава одобрених финансијским планом, на начин којим се обезбеђује спровођење надлежности утврђених Законом, као и да на финансијски план Агенције сагласност даје Народна скупштина.

 У складу са наведеним, Агенција је дана 28. октобра 2022. године упутила Народној скупштини Финансијски план за 2023. годину.

 Дејан Поповић је подсетио да Агенција за енергетику, послује независно, сва средства прикупља из пословања и самостално располаже истим. Рад Агенције се финансира из прихода остварених од накнада за лиценце за обављање енергетских делатности, дела цене за приступ систему, као и других прихода које оствари у обављању послова из своје надлежности у складу са законом.

 Дејана Стефановић Костић је истакла да је Финансијски план Агенције састављен на основу макроекономских претпоставки за наредну годину. План је да Агенција приходује око 278 милиона динара, а највећи део прихода је од регулаторне накнаде од енергетских субјеката. Остали приходи су доста нижи. Што се расходне стране тиче, највећи део се односи на трошкове зарада и закуп просторије. Због повећаног обима надлежности Агенција је принуђена да ангажује још троје запослених и то је минимум, који је неопходан. Трошкови закупа износе око 19,5 милиона динара. Трошкови су сведени на минимум и уколико Агенција не буде у могућности да оствари план, поднеће Одбору измене финансијског плана.

У дискусији су учествовали: Зоран Стојановић, Тамара Миленковић-Керковић, Ненад Митровић и Александра Томић, чија су излагања тонски снимана.

Одбор за финансије, републички буџет и контролу трошења јавних средстава, на деветој седници одржаној 29. новембра 2022. године, размотрио је Финансијски план Агенције за енергетику Републике Србије за 2023. годину (број 400-2256/22 од 28. октобра 2022. године), који је Савет Агенције за енергетику Републике Србије усвојио на својој седници одржаној 27. октобра 2022. године и доставио Народној скупштини на сагласност, у складу са чланом 61. став 2. Закона о енергетици („Службени гласник РС“, број 145/14, 95/18 – др. Закон и 40/21).

Одбор је већином гласова (13 гласова за, 1 против, 1 није гласао), усвојио Предлог одлуке о давању сагласности на Финансијски план Агенције за енергетику Републике Србије за 2023. годину који доставља Народној скупштини на разматрање и одлучивање.

За представника предлагача на седници Народне скупштине одређен је Верољуб Арсић, председник Одбора.

На основу члана 61. став 2. Закона о енергетици („Службени гласник РС“, број 145/14, 95/18 - др. Закон и 40/21) и члана 8. став 1. Закона о Народној скупштини („Службени гласник РС“, број 9/10 и 108/13),

 Народна скупштина Републике Србије, на \_\_\_\_\_ седници \_\_\_\_\_\_\_\_\_\_ Народне скупштине у 2022. години, одржаној \_\_\_\_\_\_\_\_\_\_\_ 2022. године, донела је

О Д Л У К У

О ДАВАЊУ САГЛАСНОСТИ НА ФИНАНСИЈСКИ ПЛАН

АГЕНЦИЈЕ ЗА ЕНЕРГЕТИКУ РЕПУБЛИКЕ СРБИЈЕ ЗА 2023. ГОДИНУ

I

 Даје се сагласност на Финансијски план Агенције за енергетику Републике Србије за 2023. годину.

II

 Ову одлуку објавити у „Службеном гласнику Републике Србије“.

РС број \_\_\_

У Београду, \_\_\_\_\_\_\_\_2022. године

**ДРУГА ТАЧКА ДНЕВНОГ РЕДА: Утврђивање Предлога одлуке о давању сагласности на Финансијски план Регулаторног тела за електронске медије за 2023. годину, који је поднело Регулаторно тело за електронске медије**

Верољуб Арсић је подсетио да је чланом 34. ст. 1. и 3. Закона о електронским медијима прописано да се финансирање Регулаторног тела за електронске медије врши у складу са финансијским планом који за сваку годину доноси Савет Регулатора, као и да је Регулатор дужан да предлог финансијског плана достави одбору Народне скупштине надлежном за област финансија најкасније до 1. новембра текуће године за наредну годину. У ставу 4. истог члана прописано је да Народна скупштина даје сагласност на финансијски план Регулатора.

 Регулатор је 31. октобра 2022. године доставио Одбору за финансије, републички буџет и контролу трошења јавних средстава Финансијски план Регулаторног тела за електронске медије за 2023. годину.

 Мелина Раца је укратко изнела основне информације о Регулаторном телу за електронске медије и представила финансијски план РЕМ-а за 2023. годину. РЕМ се финансира искључиво од накнада за медијске услуге. У случају суфицита прихода над расходима, вишак се уплаћује у републички буџет.

У дискусији су учествовали: Ненад Митровић, Небојша Зеленовић, Мирослав Алексић, Никола Радосављевић, Верољуб Арсић, Далибор Јекић, Зоран Стојановић, Тамара Миленковић-Керковић, Александра Томић, Светлана Милијић и Растко Стефановић чија су излагања тонски снимана.

Одбор за финансије, републички буџет и контролу трошења јавних средстава, на основу члана 34. став 3. Закона о електронским медијима („Службени гласник РС“, бр. 83/14, 6/16 – др. Закон и 129/21) и члана 55. Пословника Народне скупштине („Службени гласник РС“, број 20/12 – пречишћен текст), на деветој седници, одржаној 29. новембра 2022. године, размотрио је Финансијски план Регулаторног тела за електронске медије за 2023. годину (број 400-2299/22 од 31. октобра 2022. године).

Одбор је већином гласова (9 гласова за, 5 против, 1 није гласао), усвојио Предлог одлуке о давању сагласности на Финансијски план Регулаторног тела за електронске медије за 2023. годину који доставља Народној скупштини на разматрање и одлучивање.

За представника предлагача Одбора на седници Народне скупштине одређен је Верољуб Арсић, председник Одбора.

На основу члана 34. став 4. Закона о електронским медијима („Службени гласник РС“, бр. 83/14, 6/16 – др. Закон и 129/21) и члана 8. став 1. Закона о Народној скупштини („Службени гласник РС“, број 9/10 и 108/13),

 Народна скупштина Републике Србије, на \_\_\_\_\_ седници \_\_\_\_\_\_ редовног заседања Народне скупштине у 2022. години, одржаној \_\_\_\_\_\_\_\_\_\_\_ 2022. године, донела је

О Д Л У К У

О ДАВАЊУ САГЛАСНОСТИ НА ФИНАНСИЈСКИ ПЛАН РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ ЗА 2023. ГОДИНУ

I

 Даје се сагласност на Финансијски план Регулаторног тела за електронске медије за 2023. годину.

II

 Ову одлуку објавити у „Службеном гласнику Републике Србије“.

РС број \_\_\_

У Београду, \_\_\_\_\_\_\_\_2022. године

**ТРЕЋА ТАЧКА ДНЕВНОГ РЕДА: Утврђивање Предлога одлуке о давању сагласности на Финансијски план Комисије за хартије од вредности за 2023. годину, који је поднела Комисија за хартије од вредности**

Верољуб Арсић је подсетио да је чланом 260. став 5. Закона о тржишту капитала утврђено да Финансијски план за наредну годину Комисија доноси до 30. новембра текуће године и доставља га Народној скупштини на потврђивање.

Сагласно наведеним одредбама Закона о тржишту капитала, Комисија за хартије од вредности доставила је Народној скупштини Финансијски план за 2023. годину, 24. новембра 2022. године.

Mарко Јанковић подсетио да је Влада усвојила Стратегију развоја тржишта капитала, док је Народна скупштина усвојила нови Закон о тржишту капитала, чија примена почиње 2023. и он је усклађен са европском регулативом. Део поменуте стратегије је даља оптимизација пореског система. За 2023. Комисија је планирала укупне приходе у износу од 137,8 милиона динара од чега ће око 130 милиона бити наплаћено од тарифа. Планирани приходи су за око 4% већи него у овој години. Укупни расходи су планирани на око 136 милиона динара и највећи део односи се на зараде, око 83 милиона динара, што чини око 61% укупних расхода.

У дискусији је учествовала Тамара Миленковић-Керковић.

Одбор за финансије, републички буџет и контролу трошења јавних средстава, на основу члана 260. став 5. Закона о тржишту капитала („Службени гласник РС“, број 31/11, 112/15, 108/16, 9/20 и 153/20) и члана 55. Пословника Народне скупштине („Службени гласник РС“, број 20/12 – Пречишћен текст), на 9. седници одржаној 29. новембра 2022. године, размотрио је Финансијски план Комисије за хартије од вредности за 2023. годину (број 400-2593/22 од 24. новембра 2022. године).

Одбор је већином гласова (10 гласова за, 1 против, 1 уздржан, 1 није гласао), усвојио Предлог одлуке о давању сагласности на Финансијски план Комисије за хартије од вредности за 2023. годину који доставља Народној скупштини на разматрање и усвајање.

За представника Одбора на седници Народне скупштине одређен је Верољуб Арсић, председник Одбора.

На основу члана 260. став 5. Закона о тржишту капитала („Службени гласник РС“, број 31/11, 112/15, 108/16, 9/20 и 153/20) и члана 8. став 1. Закона о Народној скупштини („Службени гласник РС“, број 9/10 и 108/13 – др.закон),

 Народна скупштина Републике Србије, на \_\_\_\_ седници \_\_\_\_\_\_\_\_ заседања, одржаној \_\_\_\_\_\_\_\_ 2022. године, донела је

ОДЛУКУ

О ДАВАЊУ САГЛАСНОСТИ НА ФИНАНСИЈСКИ ПЛАН КОМИСИЈЕ ЗА ХАРТИЈЕ ОД ВРЕДНОСТИ ЗА 2023. ГОДИНУ

I

Даје се сагласност на Финансијски план Комисије за хартије од вредности за 2023. годину.

 II

Ову одлуку објавити у „Службеном гласнику Републике Србије“.

РС Број

У Београду, \_\_\_\_\_\_ 2022. године

**ЗАЈЕДНИЧКИ ЈЕДИНСТВЕНИ ПРЕТРЕС О ЧЕТВРТОЈ И ПЕТОЈ ТАЧКИ**: **Давање сагласности на Предлог измена финансијског плана Фискалног савета за 2022. годину и Давање сагласности на Предлог финансијског плана Фискалног савета за 2023. годину**

Верољуб Арсић је подсетио да је чланом 92ћ став 2. Закона о буџетском систему прописано да се средства за рад Фискалног савета обезбеђују у буџету Републике Србије и утврђује обавеза чланова Фискалног савета да предлог финансијског плана Фискалног савета доставе надлежном радном телу Народне скупштине на сагласност.

 Фискални савет је дана 8. новембра 2022. године поднео Одбору за финансије, републички буџет и контролу трошења јавних средстава, као надлежном радном телу Народне скупштине, Предлог измена финансијског плана Фискалног савета за 2022. годину, а 21. новембра 2022. године и Предлог финансијског плана за 2023. годину, ради разматрања и давања сагласности.

Бојан Димитријевић је укратко образложио измену и предлог финансијког плана Фискалног савета.

У дискусији су учествовали: Ненад Митровић и Зоран Стојановић, чија су излагања тонски снимана.

**ЧЕТВРТА ТАЧКА ДНЕВНОГ РЕДА:**

На основу члана 92ћ став 2. Закона о буџетском систему („Службени гласник РС“, бр. [54/09](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df61808%26action%3Dpropis%26path%3D06180801.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), 7[3/10](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df76221%26action%3Dpropis%26path%3D07622101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-),[101/10,](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df83826%26action%3Dpropis%26path%3D08382601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-)101/11, 93[/12](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df96341%26action%3Dpropis%26path%3D09634101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-),[62/13](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df98870%26action%3Dpropis%26path%3D09887001.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-),[63/13](http://we2.cekos.com/ce/index.xhtml?&action=propis&file=09611801.html&path=09611801.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=)- исправка, [108/13](http://we2.cekos.com/ce/index.xhtml?&action=propis&file=09886201.html&path=09886201.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=), [142/14](http://we2.cekos.com/ce/index.xhtml?&action=propis&file=10654501.html&path=10654501.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=), [68/15](http://we2.cekos.com/ce/index.xhtml?&action=propis&file=11228501.html&path=11228501.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=)– др. закон, [103/15](http://we2.cekos.com/ce/index.xhtml?&action=propis&file=11500901.html&path=11500901.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=), [99/16](http://we2.cekos.com/ce/index.xhtml?&action=propis&file=12255201.html&path=12255201.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=),[113/17](http://we2.cekos.com/ce/index.xhtml?&action=propis&file=13117201.html&path=13117201.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=), 95/18, 31/19, 72/19, 149/20, 118/21 и 118/21-др. закон) и члана 55. Пословника Народне скупштине („Службени гласник РС“, број 20/12 – Пречишћен текст), Одбор за финансије, републички буџет и контролу трошења јавних средстава, на деветој седници одржаној 29. новембра 2022. године, већином гласова (9 гласова за, 2 против, 3 није гласао), донео је

О Д Л У К У

о давању сагласности на Предлог измена финансијског плана

Фискалног савета за 2022. годину

 ДАЈЕ СЕ САГЛАСНОСТ на Предлог измена финансијског плана Фискалног савета за 2022.годину, који је поднео Фискални савет (број: 401-00-27/2/2022-03 од 8. новембра 2022. године).

**ПЕТА ТАЧКА ДНЕВНОГ РЕДА:**

На основу члана 92ћ став 2. Закона о буџетском систему („Службени гласник РС“, бр. [54/09](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df61808%26action%3Dpropis%26path%3D06180801.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), 7[3/10](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df76221%26action%3Dpropis%26path%3D07622101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-),[101/10,](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df83826%26action%3Dpropis%26path%3D08382601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-)101/11, 93[/12](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df96341%26action%3Dpropis%26path%3D09634101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-),[62/13](file:///C%3A%5CUsers%5Cmilena.sandic%5CDesktop%5Cindex.jsp%3F%26file%3Df98870%26action%3Dpropis%26path%3D09887001.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-),[63/13](http://we2.cekos.com/ce/index.xhtml?&action=propis&file=09611801.html&path=09611801.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=)- исправка, [108/13](http://we2.cekos.com/ce/index.xhtml?&action=propis&file=09886201.html&path=09886201.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=), [142/14](http://we2.cekos.com/ce/index.xhtml?&action=propis&file=10654501.html&path=10654501.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=), [68/15](http://we2.cekos.com/ce/index.xhtml?&action=propis&file=11228501.html&path=11228501.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=)– др. закон, [103/15](http://we2.cekos.com/ce/index.xhtml?&action=propis&file=11500901.html&path=11500901.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=), [99/16](http://we2.cekos.com/ce/index.xhtml?&action=propis&file=12255201.html&path=12255201.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=),[113/17](http://we2.cekos.com/ce/index.xhtml?&action=propis&file=13117201.html&path=13117201.html&query=zakon+o+dr--3--avnim+slu--3--benicima&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=), 95/18, 31/19, 72/19, 149/20, 118/21 и 118/21-др. закон) и члана 55. Пословника Народне скупштине („Службени гласник РС“, број 20/12 – Пречишћен текст), Одбор за финансије, републички буџет и контролу трошења јавних средстава, на деветој седници одржаној 29. новембра 2022. године, већином гласова (8 гласова за, 1 против, 2 уздржана, 3 није гласало), донео је

О Д Л У К У

о давању сагласности на Предлог финансијског плана Фискалног савета за 2023. годину

 ДАЈЕ СЕ САГЛАСНОСТ на Предлог финансијског плана Фискалног савета за 2023. годину, који је поднео Фискални савет (број: 401-00-19/7/2022-03 од 21. новембра 2022. године).

**ШЕСТА ТАЧКА ДНЕВНОГ РЕДА: Доношење Одлуке о организовању јавног слушања**

На основу члана 84. Пословника а Верољуб Арсић је предложио да Одбор организује јавно слушање на тему: „Представљање Предлога закона о буџету Републике Србије за 2023. годину и Предлога закона о завршном рачуну буџета Републике Србије за 2021. годину“, које би се одржало 4. децембра 2022. године, са почетком у 12,00 часова, у Малој сали Дома Народне скупштине.

 На јавно слушање позивају се: чланови и заменици чланова Одбора за финансије, републички буџет и контролу трошења јавних средстава, председници посланичких група Народне скупштине, председници Одбора у Народној скупштини, представници Владе и надлежног министарстава, представници Народне банке Србије, представници Фискалног савета, представници Државне ревизорске институције као и других институција и организација у Србији, представници стручне јавности као и организација цивилног друштва.

 На основу члана 84. Пословника Народне скупштине, Одбор за финансије, републички буџет и контролу трошења јавних средстава на седници одржаној 29. новембра 2022. године, (12 гласова за, 1 уздржана, 1 није гласао) донео је следећу

О Д Л У К У

1. Организује се Јавно слушање Одбора за финансије, републички буџет и контролу трошења јавних средстава на тему „Представљање Предлога закона о буџету Републике Србије за 2023. годину и Предлога закона о завршном рачуну буџета Републике Србије за 2021. годину“;
2. Јавно слушање ће се одржати у недељу 4. децембра 2022. године, са почетком у 12,00 часова, у Дому Народне скупштине, у Малој сали, Трг Николе Пашића бр. 13;
3. На јавно слушање позивају се: чланови и заменици чланова Одбора за финансије, републички буџет и контролу трошења јавних средстава, председници посланичких група у Народној скупштини, председници Одбора у Народној скупштини, представници Владе и надлежног министарстава, представници Народне банке Србије, представници Фискалног савета, представници Државне ревизорске институције као и других институција и организација у Србији, представници стручне јавности и организација цивилног друштва.

**СЕДМА ТАЧКА ДНЕВНОГ РЕДА:** **Доношење Одлуке о образовању Пододбора за разматрање извештаја о обављеним ревизијама Државне ревизорске институције**

 Верољуб Арсић је предложио да Одбор образује Пододбор који би наставио да се бави извештајима о обављеним ревизијама корисника јавних средстава које ДРИ подноси Народној скупштини, и који би припремао одговарајућа документа за потребе Одбора у поступку контроле трошења јавних средстава из републичког буџета.

 На основу пријава чланова Одбора, предлажио је да Пододбор у свом саставу има председника и четири члана и то:

1. др Александра Томић, (председник)

2. Розалија Екрес

3. Светлана Милијић

4. Никола Радосављевић

5. Далибор Јекић

 У дискусији су учествовали: Мирослав Алексић, Верољуб Арсић и Александра Томић.

На основу члана 27. став 8. Закона о Народној скупштини (''Службени гласник РС'', број 9/10), члaна 44. став 6. и члана 55. став 2. Пословника Народне скупштине (''Службени гласник РС'', број 20/12 - Пречишћени текст), Одбор за финансије, републички буџет и контролу трошења јавних средстава, на 9. седници одржаној 29. новембра 2022. године, (11 гласова за, 2 уздржана, 1 није гласао) донео је

**О Д Л У К У**

**о образовању Пододбора за разматрање извештаја**

**о обављеним ревизијама Државне ревизорске институције**

 1. ОБРАЗУЈЕ СЕ Пододбор за разматрање извештаја о обављеним ревизијама Државне ревизорске институције (у даљем тексту: *Пододбор*), у следећем саставу:

 **Председник:**

- Александра Томић

 **Чланови:**

 - Розалија Екрес

- Светлана Милијић

- Никола Радосављевић

- Далибор Јекић

Председника Пододбора, у случају спречености да присуствује седници Пододбора, замењује један од присутних чланова Пододбора, на основу међусобног договора присутних чланова Пододбора.

 Члана Пододбора, у случају спречености да присуствује седници Пододбора, замењује његов изабрани заменик за члана Одбора.

Председника или члана Пододбора, коме је престала дужност члана Одбора, замењује његов заменик за члана Одбора- до избора новог члана Пододбора.

2. Задатак Пододбора је да разматра извештаје о обављеним ревизијама корисника јавних средстава које Државна ревизорска институција подноси Народној скупштини и припрема одговарајућа документа за потребе Одбора у поступку контроле примене републичког буџета у смислу законитости, сврсисходности и ефикасности трошења јавних средстава.

3. Државна ревизорска институција ће пружати помоћ Пододбору у разумевању природе и важности ревизорских налаза и изналажењу одговарајућих корективних механизама, уз очување независности своје позиције.

 4. Пододбору ће у спровођењу задатка из тачке 2. ове одлуке административно-стручну и техничку помоћ пружати запослени у служби Одбора.

 5. Ова одлука ступа на снагу даном доношења.

Седница је завршена у 14,45 часова.

Седница је тонски снимана.

 СЕКРЕТАР ПРЕДСЕДНИК

 Тијана Игњатовић Верољуб Арсић